ટાટા બીપી, સોલર, સુજલોન એનર્જી, રીલાયન્સ, પીએનબી, એલજી ઇલેક્ટ્રોનિક્સ, ટાટા મોટર્સ, ડેલ્ટા, હીરો હોન્ડા મોટર્સ, કેરિયર એરકંડિશનર એન્ડ રેફિજરેટર્સ અને આવી તો અનેક કંપ્નીઓ આજે પોતાને ઇકો ફ્રેન્ડલી સ્થાપિત કરી ચૂકી છે. મહત્ત્વની વાત એ છે કે આ કંપ્નીઓ માત્ર પોતાને ઇકો-ફ્રેન્ડલી કહેવડાવવા પૂરતી જ નહિ પણ ગ્રીન કંપ્ની જેવાં કામ પણ કરે છે. પ્રદૂષણ ન ફેલાય તેવા પદાર્થોનો ઉપયોગ કરે છે. ઇકો-ફ્રેન્ડલી બનવાના તમામ પ્રયત્નો કરે છે, આ ઇકો-ફ્રેન્ડલીનું પરિવર્તન ભારતના માર્કેટમાં ખૂબ જ ઝડપથી આવી રહ્યું છે. આજે ભારતની મહત્ત્વની 20 ગ્રીન કંપ્નીઓમાંથી 13 ખાનગી કંપનીઓ છે. બીટી-એસી નીલ્સન ઓઆરજીના સર્વે અનુસાર ભારતની ઓએનજીસી નંબર વન ઇકો-ફ્રેન્ડલી કંપની છે, જ્યારે રીલાયન્સ ઇન્ડસ્ટ્રી બીજા નંબરે આવે છે. ઇકો-ફ્રેન્ડલી થવા માટે આ કંપ્નીઓ છેલ્લા કેટલાક સમયથી પોતાની કાર્યપદ્ધતિમાં વ્યવહારિક બદલાવ પણ લાવી છે. આ ગ્રીન કંપ્નીઓ કંપ્નીમાં વપરાતા અને વાતાવરણને પ્રદૂષિત કરતાં બળતણની જગ્યાએ કુદરતી ગેસનો ઉપયોગ કરતી થઈ છે. આ ગ્રીન કંપ્નીઓ બાયોડિગ્રેડેબલ વેસ્ટને રિસાઈકલ કરે છે, પ્લાસ્ટિકનો ઓછો ઉપયોગ કરે છે, પેકેજિંગ મટીરિયલને રિસાઈકલ કરે છે. સૂર્ય ઊર્જાનો વધુમાં વધુ ઉપયોગ કરે છે. ઘણી કંપ્નીઓ પોતાના પ્લાન્ટમાં હરિયાળીને વધુ મહત્ત્વ આપતી થઈ છે. કંપ્નીઓ પોતાની આજુબાજુનું વાતાવરણ સ્વસ્થ રહે તે માટે કાળજી રાખે છે.